**Damien Sayre Chazelle** (s. 19. tammikuuta 1985 Providence, Rhode Island) on yhdysvaltalainen Oscar-palkittu elokuvaohjaaja ja käsikirjoittaja. Hänestä tuli historian nuorin parhaan ohjauksen Oscarin saanut, kun hänet palkittiin elokuvastaan *La La Land* (2016).

Elämä ja ura
------------

Damien Chazelle syntyi 19. tammikuuta 1985 Providencessa, Rhode Islandissa. Hänen äitinsä Celia on yhdysvaltalainen kirjailija ja isänsä Bernard ranskalainen tietojenkäsittelytieteilijä. Chazelle valmistui vuonna 2007 Harvardista, missä hän opiskeli elokuvantekoa kuvataiteiden ja ympäristötieteiden osastolla.

Chazellen ensimmäinen elokuva *Guy and Madeline on a Park Bench* (2009) oli alun perin osa hänen yliopiston lopputyötään. Hyvin pienellä budjetilla tehty elokuva on Chazellen kirjoittama, leikkaama ja tuottama jazz-musikaali.

Vuonna 2013 Chazelle julkaisi lyhytelokuvan *Whiplash*, josta hän sai Sundancen elokuvajuhlien lyhytelokuvapalkinnon. Samana vuonna hän käsikirjoitti trillerin *Grand Piano* ja kauhuelokuvan *Viimeinen manaus: Osa II*.

Vuonna 2014 Chazelle laajensi *Whiplashin* kokopitkäksi elokuvaksi, jonka hän käsikirjoitti ja ohjasi. Elokuva kertoo vaativasta musiikinopettajasta ja hänen kunnianhimoisesta oppilaastaan. Sille myönnettiin kolme Oscaria. Chazelle itse sai henkilökohtaisen Ocsar-ehdokkuuden parhaasta sovitetusta käsikirjoituksesta. Hän sai myös Film Independent Spirit Awards -ehdokkuuden parhaasta ohjauksesta.

Chazelle oli mukana käsikirjoittamassa vuoden 2016 elokuvaa *10 Cloverfield Lane*.

Chazelle ohjasi ja käsikirjoitti elokuvan *La La Land* (2016). Romanttisen musikaalin pääosissa ovat Ryan Gosling ja Emma Stone. Elokuva voitti Toronton elokuvajuhlien yleisöpalkinnon 2016. Tammikuussa 2017 sille myönnettiin seitsemän Golden Globe -palkintoa, joista Chazellelle parhaasta ohjauksesta ja käsikirjoituksesta. Chazelle voitti elokuvasta parhaan ohjauksen Oscar-palkinnon helmikuussa 2017.

Chazelle oli naimisissa ohjaaja-tuottaja Jasmine McGladen kanssa vuosina 2010-2014, jonka hän tapasi Harvardissa opiskellessaan. Vuonna 2018 hän meni naimisiin Olivia Hamiltonin kanssa.

Filmografia
-----------

* *Guy and Madeline on a Park Bench* (2009)
* *Viimeinen manaus: Osa II* (*The Last Exorcism Part II*, 2013, käsikirjoitus)
* *Grand Piano* (2013, käsikirjoitus)
* *Whiplash* (2014)
* *10 Cloverfield Lane* (2016, käsikirjoitus)
* *La La Land* (2016)
* *Ensimmäisenä kuussa* (2018)

Valikoidut tunnustukset
-----------------------

| Palkinnot ja ehdokkuudet |
| --- |
| Vuosi | Palkinto | Kategoria | Elokuva | Tulos |
| 2014 | Oscar | Parhaan sovitetun käsikirjoituksen Oscar | *Whiplash* | Ehdokkuus |
| 2014 | Bafta | Parhaan ohjauksen Bafta | Ehdokkuus |
| 2014 | Bafta | Parhaan alkuperäisen käsikirjoituksen Bafta | Ehdokkuus |
| 2016 | Golden Globe | Parhaan ohjauksen Golden Globe | *La La Land* | Voitto |
| Parhaan käsikirjoituksen Golden Globe | Voitto |
| 2016 | Directors Guild of America | Paras elokuvaohjaus | Voitto |
| 2016 | Oscar | Parhaan ohjauksen Oscar | Voitto |
| Parhaan alkuperäisen käsikirjoituksen Oscar | Ehdokkuus |
|

Lähteet
-------

1. 1 2 3 4 5 6 7  Damien Chazelle *Showtimes.com*.  Arkistoitu 2.2.2017. Viitattu 22.1.2017.
2. ↑  Josh Rottenberg: Damien Chazelle's wild, crazy ride to the Oscars with 'Whiplash' *Los Angeles Times*.  13.2.2015. Viitattu 22.1.2017.
3. ↑  Sarah Sweeney: A movie as a mirror *Harvard Gazette*.  14.5.2015. Viitattu 22.1.2017.
4. ↑  Katso lista Golden globe -voittajista: La La Land, The Crown, Moonlight... *Yle uutiset*.  9.1.2017. Viitattu 22.1.2017.
5. ↑  Tässä kaikki Oscar-voittajat – katso lista *Yle uutiset*.  27.2.2017. Viitattu 6.3.2017.


|  |  |  |  |
| --- | --- | --- | --- |
| 

| * n
* k
* m
Damien Chazellen ohjaamat elokuvat |
| --- |
|  |
| 
* *Guy and Madeline on a Park Bench* (2009)
* *Whiplash* (2014)
* *La La Land* (2016)
* *Ensimmäisenä kuussa* (2018)
* *Babylon* (2022)

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Elonet

 |
|  |
| Muut | 
* IdRef

 |

 |